CELEX: 32007R0789
Language: bg
Date: 2007-07-04
Title: Регламент (ЕО) № 789/2007 на Комисията от 4 юли 2007 година относно изменение за единайсети път на Регламент (ЕО) № 1763/2004 относно налагането на някои ограничителни мерки в подкрепа на ефективното изпълнение на мандата на Международния трибунал за бивша Югославия (МТБЮ)

5.7.2007   
            
            
               BG
            
            
               Официален вестник на Европейския съюз
            
            
               L 175/27
            
         
      РЕГЛАМЕНТ (ЕО) № 789/2007 НА КОМИСИЯТА
   
   от 4 юли 2007 година
   относно изменение за единайсети път на Регламент (ЕО) № 1763/2004 относно налагането на някои ограничителни мерки в подкрепа на ефективното изпълнение на мандата на Международния трибунал за бивша Югославия (МТБЮ)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като все предвид Регламент (ЕО) № 1763/2004 на Съвета относно налагането на някои ограничителни мерки в подкрепа на ефективното изпълнение на мандата на Международния трибунал за бивша Югославия (МТБЮ) (1), и по-специално член 10, буква а) от него,
   като има предвид, че:
   
               (1)
            
            
               Приложение I към Регламент (ЕО) № 1763/2004 посочва лицата, обхванати от замразяването на средства и икономически ресурси съгласно този регламент.
            
         
               (2)
            
            
               Комисията е упълномощена да измени това приложение, като вземе предвид решенията на Съвета за прилагане на Обща позиция 2004/694/ОВППС за по-нататъшни мерки в подкрепа на ефективното изпълнение на мандата на Международния трибунал за престъпленията в бивша Югославия (2). Решение 2007/449/ОВППС на Съвета (3) от 28 юни 2007 г. прилага тази обща позиция. Приложение I към Регламент (ЕО) № 1763/2004 следва да бъде съответно изменено,
            
         ПРИЕ НАСТОЯЩИЯ РЕГЛАМЕНТ:
   Член 1
   Приложение I към Регламент (ЕО) № 1763/2004 се изменя, както е посочено в приложението към настоящия регламент.
   Член 2
   Настоящият регламент влиза в сила в деня след публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави-членки.
      Съставено в Брюксел на 4 юли 2007 година.
      
         
            За Комисията
         
         Eneko LANDÁBURU
         
         
            Генерален директор на Генерална дирекция „Външни отношения“
         
      
   
   
      (1)  ОВ L 315, 14.10.2004 г., стр. 14. Регламент, последно изменен с Регламент (EО) № 1791/2006 (OВ L 363, 20.12.2006 г., стр. 1).
   
      (2)  ОВ L 315, 14.10.2004 г., стр. 52.
   
      (3)  OВ L 169, 29.6.2007 г., стр. 75.
   
      ПРИЛОЖЕНИЕ
      Следните лица следва да бъдат заличени от приложение I към Регламент (ЕО) № 1763/2004:
      
                  1)
               
               
                  Tolimir, Zdravko. Дата на раждане: 27.11.1948.
               
            
                  2)
               
               
                  Djordjevic, Vlastimir. Дата на раждане: 1948. Място на раждане: Владичин Хан (Vladicin Han), Сърбия и Черна гора. Националност: Сърбия и Черна гора.